ms en ms en ms id id id id id id id en id id ms ms ms id id ms id ms ms en
Krisis ketidakseimbangan bahan tani peringkat global : Bekas Menteri gesa kerajaan lihat semula jurang sedia ada, elak golongan tani negara 'terbeban'
Kenaikan harga baja adalah fenomena global yang akan menyebabkan berlakunya inflasi pertanian, yang kemudiannya memberikan kesan kepada kos operasi dan proses kitaran pengeluaran.
Bekas MENTERI Pertanian dan Industri Asas Tani, Datuk Seri Salahuddin Ayub  berkata, pemberian subsidi misalnya, adalah diperlukan bagi membantu mengurangkan bebanan akibat peningkatan pada kos operasi. Kerajaan boleh memulakan dengan memperuntukkan sejumlah subsidi tunai sebanyak RM100 kepada setiap petani, misalnya bagi setiap satu tan sayur-sayuran yang dihasilkan sebagai usaha membantu mengurangkan kesan kenaikan besar terhadap kos baja yang kini meningkat daripada RM120 kepada sekitar RM200.
Bekas MENTERI Pertanian dan Industri Asas Tani, Datuk Seri Salahuddin Ayub
Kenaikan ini dipercayai turut dipengaruhi oleh isu pencerobohan dan ketidaktenteraman yang berlaku antara Rusia dan Ukraine sejak 24 Februari 2022 yang lalu. Ukraine merupakan antara pengeluar terbesar bagi sumber pengeluaran yang berasaskan baja dan tanaman sehingga dikenali sebagai ‘the bread basket of Europe’, kerana menjadi antara pembekal utama bijirin, oat, barli, jagung, dan gandum.
Kata Sahaluddin lagi, mengambil kira krisis perubahan iklim serta ketidaktentuan cuaca, risiko cuaca yang buruk akan menjejaskan tanaman serta menghapuskan sumber pengeluaran. Sekitar Disember 2021 sahaja, kelembapan hujan yang tinggi yang direkodkan adalah menyamai keseluruhan hujan tahunan pada tahun 2020 sehingga akhirnya menimbulkan ‘dilema’ bagi golongan petani untuk meneruskan kegiatan pertanian sekiranya cuaca tidak menentu.
Krisis ketidakseimbangan ini seharusnya dijadikan sebagai satu peluang untuk melihat semula kelompongan dan jurang sedia ada bagi memperbaharui rantaian nilai agro bagi melindungi dan menjamin kedaulatan makanan negara, katanya.
Justeru, kerajaan perlu menyatakan solusi yang lebih baik bagi menangani tiga permasalahan utama disini; 1) kenaikan harga baja serta kos operasi, 2) nasib golongan petani dan pengeluar tempatan, dan 3) ketidakstabilan jaminan bekalan makanan untuk masa hadapan, katanya lagi.
Datuk Seri ‘putar alam’, berdepan risiko dipenjara
Tentera Israel dapat lampu hijau bunuh rakyat Palestin guna dron
Elak tragedi hitam berulang, terima sebagai ahli, bukan calon PRU, Zaharin diberitahu
Salahuddin bayangkan kemungkinan pengisytiharan ‘darurat’ selepas Parlimen dibubarkan
Elak pisang berbuah dua kali, Zahid kemuka tiga syarat jika PAS mahu jalin kerjasama
Ordinan, proklamasi darurat Parlimen Batu Sapi, Gerik dan DUN Bugaya dibatalkan
Hakim tidak perlu rasa gentar dalam buat keputusan, kata Tengku Maimun
Saingan ‘sengit’ jika Wan Saiful pilih bertanding di Lembah Pantai
PRU15 : Siapa rakan, lawan Pas ditetap Sabtu ini
Azmin yakin PN akan jadi kerajaan selepas PRU15
© 2020 puteradaily.com. All rights reserved.